ตอนนี้หนูคันที่นิ้วก้อยค่ะ แต่ไม่ได้คันมาก ไม่มีอาการไม่สบายอะไรอย่างอื่นเลย ทายาแก้คันแล้วแต่หายไปพักนึง ก็กลับมาแสบและคัน เลยกังวลว่าตัวเองจะเป็นพิษสุนัขบ้าเพราะถูกแมวกัดบ่อย แต่ไม่แน่ใจว่าเคยโดนตรงนิ้วก้อยมั้ย หนูเคยฉีดวัคซีนไปตอนตุลาคมปีที่แล้วครบ 5 เข็มแล้ว และได้กระตุ้นอีกปีนี้ตอน 7 มีนา 2 เมษา 1 เข็ม และ 2และ5 พฤษภาอีก 2 เข็ม ไม่แน่ใจว่าก่อนที่จะมาฉีดวัคซีนตอนเดือนตุลามีแมวมากัดหรือข่วนตรงนิ้วก้อยมั้ย เพราะก่อนหน้านั้นไม่เคยฉีดวัคซีนเลย แต่ผ่านมาหลายเดือนแล้ว ไม่แน่ใจว่าเคยโดนตรงนิ้วก้อยมั้ย ตอนนี้กังวลมากเลยค่ะ หนูจิตตกไปหมด
สวัสดีค่ะ hahisaอาการคันที่นิ้วก้อย มีอาการแสบและคัน ดังกล่าวมานั้น อาจจะมีสาเหตุมาจาก การมีปลายเส้นประสาทอักเสบจากการกดทับ การใช้งานมากๆ หรือการขาดวิตามินบี การมีโรคเบาหวาน หรืออาจเกิดจากการมีโรคผิวหนังใดๆที่บริเวณดังกล่าวอาการคันและแสบที่ผิวตรงนิ้วนั้น อาจไม่ใช่อาการของโรคพิษสุนัขบ้าโดยตรง และถ้าหลังการถูกสัตว์กัด ได้ไปรับวัคซีนป้องกันพิษสุนัขบ้ามาแล้ว โอกาสเกิดโรคก็มีได้น้อยมากๆไม่จำเป็นต้องกังวลจนเกินไป ให้สังเกตอาการ ถ้าอาการเป็นมากขึ้น แสบ คันเยอะหรือมีแผลให้เห็นให้รีบไปพบแพทย์ และถ้าไม่แน่ใจว่ามีแมวมากัดหรือข่วนหรือไม่ คือไม่รู้สึกว่ามีแผล ก็ไม่น่าจะมีการสัมผัสสัตว์แต่อย่างใด